
Здравейте!  

Бих искала да се регистрирам като фрийлансър и да предоставям бизнес-девелопмънт услуги на фирма в UK. Ще издафам фактура всеки месец към въпросната компания.  

Длъжна ли съм да се регистрирам (частично) по ДДС и ако да – на какво основание?


Сърдечно Ви благодаря предварително!


С уважение,


Елена Манова


 

Регистриране на свободна професия и ДДС
=======================================

 

Да, въпросът е, че се касае за трета държава извън ЕС.  

Относно чл. 86, ал. 3 от ЗДДС – “не се начислява данък при извършване на освободена доставка, освободено вътреобщностно придобиване, както и при доставка с място на изпълнение извън територията на страната”, но разпоредбата касае регистрирано по ЗДДС лице. Затова още веднъж подчертавам, че най-добре е да се консултирате със счетоводител. 


Поздрави,  

адв. Николина Митова  

тел. 0898 303092




Много Ви благодаря!  

Приятни почивни дни и хубава петъчна вечер!




Здравейте, Елена Манова,


мястото на изпълнение на доставката на услуга е извън територията на страната и приходът от същите не представлява облагаем оборот по смисъла на чл. 96, ал. 2 от закона във връзка с ал. 1 на същата правна норма. Поради изложената причина не е налице основание за задължителна регистрация за лицето – доставчик на основание чл. 96 от ЗДДС. Също така, тъй като клиент на услугата Ви е лице, което е установено на територията на трета страна (САЩ), за същата не възниква задължение за регистрация на основание чл. 97а от закона.  

По-долу цитирам разпоредбата на чл. 97а от ЗДДС –  

“. (Нов – ДВ, бр. 95 от 2009 г., в сила от 01.01.2010 г.) (1) На регистрация по този закон подлежи всяко данъчно задължено лице по чл. 3, ал. 1, 5 и 6, което получава услуги с място на изпълнение на територията на страната, които са облагаеми и за които данъкът е изискуем от получателя по чл. 82, ал. 2.  

(2) На регистрация по закона подлежи всяко данъчно задължено лице по чл. 3, ал. 1, 5 и 6, установено на територията на страната, което предоставя услуги по чл. 21, ал. 2 с място на изпълнение на територията на друга държава членка.  

(3) Данъчно задължено лице, регистрирано на основание ал. 1, се смята за регистрирано и по ал. 2 и обратното.  

(4) За лицата по ал. 1 и 2 възниква задължение за подаване на заявление за регистрация по този закон не по-късно от 7 дни преди датата, на която данъкът за доставката става изискуем (авансово плащане или данъчно събитие), като данъчната основа на получената услуга подлежи на облагане с данък.  

(5) (Изм. – ДВ, бр. 104 от 2020 г., в сила от 01.07.2021 г.) Лице, което е регистрирано на основание на този член и за което възникнат основания за задължителна регистрация по чл. 96, 97 и 99 или за регистрация по избор по чл. 100, ал. 1 и 2, се регистрира по реда и в сроковете за задължителна регистрация или регистрация по избор.”


Във всички случаи съветът ми е да коментирате въпроса по-подробно със счетоводител. 


Поздрави,  

адв. Николина Митова  

тел. 0898 303092


